ഈ ഊണില് മനസ്സും നിറയും കോട്ടയം ഭക്ഷണം കഴിച്ചിറങ്ങുമ്ബോള് വയര് മാത്രമല്ല, മനസ്സും നിറയണം. അതിനൊരു ഉത്തരമാണ് സംസ്ഥാന സര്ക്കാര് കുടുംബശ്രീ മുഖേന നടപ്പാക്കിയ ജനകീയ ഹോട്ടല് ശൃംഖല. 20 രൂപയ്ക്ക് ഊണ് കിട്ടുന്ന ഇവ സാധാരണക്കാര്ക്ക് നല്കുന്ന സംതൃപ്തി പറഞ്ഞറിയിക്കുന്നതിനുമപ്പുറം. കോഴിക്കോട്ടെ ഒരു ഹോട്ടലില് ഊണിന് കറി കുറഞ്ഞെന്ന് പറഞ്ഞ് ബുധനാഴ്ച മനോരമ ന്യൂസ് പുറത്തുവിട്ട വാര്ത്തക്കെതിരെ ജില്ലയിലെ ആയിരക്കണക്കിന് കുടുംബശ്രീ അംഗങ്ങള് മാത്രമല്ല, നാടൊന്നാകെ പ്രതിഷേധിക്കുന്നു. കടകളില് വെല്ഡിങ് ജോലി ചെയ്യുന്നയാളാണ് ഞാന് കോട്ടയത്ത് വരുമ്ബോള് ഇവിടെനിന്ന് സ്ഥിരമായി ഭക്ഷണം കഴിയ്ക്കും. 20 രൂപയ്ക്ക് ചോറും നല്ല കറികളും ലഭിക്കും ചേര്ത്തല സ്വദേശി ഗോപാലകൃഷ്ണന് പറയുന്നു. കോട്ടയം എസ്എച്ച് മൗണ്ടിലെ ജനകീയ ഹോട്ടലിലാണ് ഇദ്ദേഹത്തെ കണ്ടത്. ഒരു കൂട്ടുകറിയും അച്ചാറും തോരനും സാമ്ബാറും എല്ലാ ഹോട്ടലുകളിലുമുണ്ട്. ഞങ്ങള് മോരും തൈര് മുളകും കൂടുതല് നല്കുംഎസ്എച്ച് മൗണ്ട് ഹോട്ടല് നടത്തുന്ന കുടുംബശ്രീ അംഗം സിന്ധു പ്രവീണ് പറയുന്നു. ജില്ലയിലാകെ 87 ജനകീയ ഹോട്ടലുകളാണ് പ്രവര്ത്തിക്കുന്നത്. ദിവസേന 8000 8500നുമിടയില് ഉച്ചഭക്ഷണം ഈ ഹോട്ടലുകള് നല്കുന്നു. ലോക്ഡൗണില് വിശപ്പകറ്റാന് സംസ്ഥാന സര്ക്കാരിന്റെ നിര്ദേശപ്രകാരം ഭക്ഷണമൊരുക്കിയതും ഇത്തരം സ്ഥാപനങ്ങളായിരുന്നു. കുടുംബശ്രീ അംഗങ്ങളായ വനിതകള്ക്കാണ് നടത്തിപ്പ് ചുമതല. പഞ്ചായത്തുകളും നഗരസഭകളും കേന്ദ്രീകരിച്ചാണ് പ്രവര്ത്തനം. നഗരങ്ങളില് ഒന്നിലേറെയും പഞ്ചായത്തുകളില് ഓരോന്നും ഹോട്ടലുകളുണ്ട്. 20 രൂപയുടെ ഊണ് പാഴ്സലായും നല്കും. പാഴ്സല് ചാര്ജായി അഞ്ച് രൂപ കൂടി വാങ്ങും. കുടുംബശ്രീകള്ക്ക് നഷ്ടം വരാതിരിക്കാന് ഓരോ ഊണിനും പത്ത് രൂപ സര്ക്കാര് സബ്സിഡി നല്കുന്നുണ്ട്. ആറുമാസം നല്ലനിലയില് പ്രവര്ത്തിച്ചാല് റിവോള്വിങ് ഫണ്ടും കുടുംബശ്രീ നല്കും. മത്സ്യം, മാംസം എന്നീ വിഭവങ്ങള് നല്കിയും അധികമായി ഇവര്ക്ക് വരുമാനം നേടാമെന്ന് നിര്ദേശിച്ചിട്ടുണ്ട്. വൃത്തിയും വെടിപ്പും മുഖ്യം കുടുംബശ്രീ ഹോട്ടലുകളില് വൃത്തിയോടെ ഭക്ഷണം തയ്യാറാക്കാന് പഞ്ചശീലങ്ങള് നടപ്പാക്കിയിട്ടുണ്ട്. സമയനിഷ്ട, യൂണിഫോം, സ്ഥാപനത്തിലും വ്യക്തികള്ക്കും ശുചിത്വം, ഭക്ഷണത്തിന്റെ അളവ്, ഗുണമേന്മ, സേവനം എന്നിവയില് വിട്ടുവീഴ്ച ചെയ്യാതിരിക്കല്, കൃത്യമായ കണക്ക് യഥാസമയം രേഖപ്പെടുത്തല് എന്നിവയാണ് നിര്ദേശം. ഹെയര്ക്യാപ്പ്, ഏപ്രണ്, മാസ്ക്ക് എന്നിവ ധരിച്ചാണ് സ്ത്രീകള് ജോലി ചെയ്യുന്നത്. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് സ്കൂളില് ഉച്ചഭക്ഷണം ഒരുക്കും ട്യൂഷന് സെന്റര്, പാരലല് കോളേജ് എന്നിവ തുറക്കുന്നതില് തീരുമാനമെടുക്കും കുട്ടികള് വിശന്നിരിക്കേണ്ടി വരില്ല സ്കൂളുകളില് ഉച്ചഭക്ഷണം ഉണ്ടാകും : മന്ത്രി വി ശിവന്കുട്ടി രണ്ടാം അലോട്ട്മെന്റ് 13,631 സീറ്റില് ബീഫില്ലാതെ ഇച്ചിരി പാടാന്നേ... കേറിക്കേറി എങ്ങോട്ടാ കോഴി